पुणे के कप्तान और उनके मैनेजमेंट द्वारा लिए गए दो फैसले यहां रंग दिखाते हुए नजर आए। पहला फैसला था जब रविचंद्रन अश्विन के चोटिल होने के बाद पुणे ने किसी और पर नहीं बल्कि 17 वर्षीय खिलाड़ी वॉशिंगटन सुंदर को अपनी टीम में शामिल करने का फैसला लिया जिनको इस मंच पर खेलने का कोई अनुभव नहीं था। वहीं, दूसरा फैसला था सुंदर को बार-बार मौका देने का। कल रात से पहले उन्होंने इस सीजन में 9 मैच खेले थे जिनमें से चार मैचों में वो खाली हाथ रहे। जबकि अपने उन 9 मैचों में वो कुल 5 विकेट लेने में सफल रहे थे। इसके बावजूद पुणे ने उनको मौका दिया और इस खिलाड़ी ने सही समय पर अपना दम दिखा दिया।